|  |  |  |  |  |
| --- | --- | --- | --- | --- |
| Description: ГРБОВИ ЗА МЕМОРАНДУМ | | Szerb Köztársaság  Vajdaság Autonóm Tartomány  **Tartományi Oktatási, Jogalkotási, Közigazgatási és**  **Nemzeti Kisebbségi - Nemzeti Közösségi Titkárság**  Mihajlo Pupin sugárút 16., 21000 Újvidék  Tel.: +381 21 487 48 19  [ounz@vojvodinа.gov.rs](mailto:ounz@vojvodinа.gov.rs) | | |
|  | SZÁM: 128-451-599/2023-01 | | DÁTUM: 2023. 05. 15. |

A tartományi közigazgatásról szóló tartományi képviselőházi rendelet (VAT Hivatalos Lapja, 37/2014., 54/2014. szám – más rendelet, 37/2016., 29/2017., 24/2019., 66/2020. és 38/2021. szám) 15. szakasza, 16. szakaszának 5. bekezdése és 24. szakaszának 2. bekezdése, valamint a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárságnak a Vajdaság autonóm tartományi iskoláskor előtti nevelés és oktatás területén megvalósuló programok és projektek finanszírozására és társfinanszírozására odaítélendő költségvetési eszközeiről szóló szabályzat (VAT Hivatalos Lapja, 7/2023. szám) 9. szakasza alapján, továbbá a Vajdaság Autonóm Tartományban az oktatás területén megvalósuló programok és projektek finanszírozására és társfinanszírozására 2023. március 1-jén meghirdetett, 128-451-575/2023-01 számú lebonyolított pályázat szerint, a tartományi oktatási, jogalkotási, közigazgatási és nemzeti kisebbségi - nemzeti közösségi titkár

**HATÁROZATOT  
hoz**

**A TARTOMÁNYI OKTATÁSI, JOGALKOTÁSI, KÖZIGAZGATÁSI ÉS NEMZETI KISEBBSÉGI – NEMZETI KÖZÖSSÉGI TITKÁRSÁGNAK AZ ISKOLÁSKOR ELŐTTI NEVELÉS ÉS OKTATÁS TERÜLETÉN MEGVALÓSULÓ 2023. ÉVI PROGRAMOK ÉS PROJEKTEK FINANSZÍROZÁSÁRA ÉS TÁRSFINANSZÍROZÁSÁRA SZÁNT KÖLTSÉGVETÉSI ESZKÖZEINEK FELOSZTÁSÁRÓL**

**I.**

Jelen határozat megállapítja a Tartományi Oktatási, Jogalkotási, Közigazgatási és Nemzeti Kisebbségi - Nemzeti Közösségi Titkárság költségvetési eszközeinek a Vajdaság Autonóm Tartományban az oktatás területén megvalósuló programok és projektek 2023. évi finanszírozására és társfinanszírozására - a Vajdaság autonóm tartományi iskoláskor előtti nevelés és oktatás területén megvalósuló 2023. évi programok és projektek finanszírozására és társfinanszírozására 2023. március 1-jén meghirdetett, 128-451-575/2023-01 számú pályázat (VAT Hivatalos Lapja, 10/2023. szám – a továbbiakban: Pályázat) szerinti felosztását.

**II.**

Pályázat révén a jelen határozat I. pontjában foglalt rendeltetésre **összesen 700.000,00 dinár összeg** került elkülönítésre. Jelen határozattal az eszközök teljes összegben, azaz 700.000,00 dinár értékben kerülnek felosztásra. Az eszközök felosztását a jelen határozat szerves részét képező táblázat szemlélteti.

Az eszközöket a Vajdaság autonóm tartományi helyi önkormányzatok részére ítéltük oda a Vajdaság Autonóm Tartomány területén működő iskoláskor előtti nevelési és oktatási intézmények nevében, amelyek alapítója a Szerb Köztársaság, az autonóm tartomány, illetve a helyi önkormányzat (a továbbiakban: felhasználók).

**III.**

A jelen határozat II. pontjában foglalt eszközöket a Vajdaság AT 2023. évi költségvetéséről szóló tartományi képviselőházi rendelet (VAT Hivatalos Lapja, 54/2022. szám) határozza meg, a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság (a továbbiakban: Titkárság) külön rovatrendje alatt, éspedig a 2002 Program – Iskoláskor előtti nevelés, 1003 Programtevékenység – Az iskoláskor előtti nevelés színvonalának emelése, 910 funkcionális besorolás, 463 közgazdasági besorolás – Folyó átutalások a hatalom egyéb szintjeinek, 01 00 finanszírozási forrás - A költségvetés általános bevételei és jövedelmei keretében és a felhasználók részére a Vajdaság AT költségvetésébe történő eszközök beáramlásával, illetve a költségvetés fizetőképességi lehetőségeivel összhangban kerülnek átutalásra.

**IV.**

A felhasználók a rendeltetés megvalósítása alkalmával, amelyre az eszközöket odaítélték, kötelesek a Közbeszerzésekről szóló törvény (az SZK Hivatalos Közlönye, 91/2019. szám) rendelkezéseivel összhangban eljárni.

**V.**

A Titkárság a jelen határozattal megállapított eszközök felosztásáról értesíti a felhasználókat.

**VI.**

A Titkárság a Felhasználók iránti kötelezettségét írásban megkötött szerződés alapján vállalja.

**VII.**

A jelen határozat jogerős és ellene jogorvoslat nem nyújtható be.

**VIII.**

A jelen határozat végrehajtását a Titkárság Anyagi és Pénzügyi Teendők Főosztálya végzi.

**A határozatot megküldeni:**

1. a Titkárság Anyagi és Pénzügyi Teendők Főosztályának,
2. Levéltárnak.

Szakállas Zsolt

TARTOMÁNYI TITKÁR